"Älkää tuomitko, niin ei teitäkään tuomita.
Älkää julistako ketään syylliseksi, niin ei teitäkään julisteta syyllisiksi.
Päästäkää vapaaksi, niin teidätkin vapautetaan.
Antakaa, niin teille annetaan. Runsas mitta, tiiviiksi paineltu, -
ravisteltu ja kukkurainen, annetaan teidän syliinne.
Niin kuin te mittaatte, niin teille mitataan."
Hän puhui heille vielä vertauksin: "Miten sokea voisi taluttaa sokeaa?
Molemmathan siinä putoavat kuoppaan.
Ei oppilas ole opettajaansa etevämpi, -
mutta kyllin oppia saatuaan jokainen on opettajansa veroinen.
"Kuinka näet roskan veljesi silmässä, -
mutta et huomaa, että omassa silmässäsi on hirsi?
Kuinka voit sanoa veljellesi: 'Annapa, veli, kun otan roskan silmästäsi'?
Ethän sinä näe edes hirttä omassa silmässäsi.
Sinä tekopyhä! Ota ensin hirsi omasta silmästäsi, -
vasta sitten näet ottaa roskan veljesi silmästä.
"Yksikään hyvä puu ei tee kelvotonta hedelmää -
eikä yksikään kelvoton puu hyvää hedelmää.
Hedelmästään jokainen puu tunnetaan.
Eihän orjantappuroista koota viikunoita -
eikä piikkipensaasta poimita rypäleitä.
Hyvä ihminen tuo sydämensä hyvyyden varastosta esiin hyvää, -
paha ihminen tuo pahuutensa varastosta esiin pahaa.
Mitä sydän on täynnä, sitä suu puhuu.